|  |  |  |  |
| --- | --- | --- | --- |
| Povzetek  Država: Slovenija  Dejavnost: Založništvo  Podatki o stranki  Podjetje Dnevnik d. d. ima več kot petdesetletno zgodovino in sodi danes med največja založniška podjetja v Sloveniji. Eden glavnih poslovnih ciljev je postati vodilna založniška hiša tiskanih in elektronskih izdaj.  Poslovno okolje  Dnevnik je za zagotavljanje elektronske pošte uporabljal rešitev Postfix, ki je bila nameščena na operacijskem sistemu Linux.  Rešitev  Družba Dnevnik se je odločila za prehod z mešanega nabora odjemalcev na enotno odjemalsko okolje Microsoft Office Outlook 2007, za zamenjavo rešitve Postfix na operacijskem sistemu Linux pa so izbrali strežnik Microsoft Exchange 2007.  Prednosti   * Enotna uporabniška izkušnja * Povečana storilnost * Izboljšano skupinsko delo * Izboljšana varnost |  |  | Med glavnimi razlogi za nadgradnjo so bile želje uporabnikov. Ti so iz lastnih izkušenj poznali prednosti odjemalca Outlook in si ga želeli uporabljati pri svojem vsakodnevnem delu.  Igor Dolenc, vodja oddelka informatike, Dnevnik |
|  |  | Podjetje Dnevnik je med največjimi založniškimi hišami v Sloveniji, svojo osnovno dejavnost pa dopolnjujejo tudi z inovativnimi pristopi pri uporabi informacijskih tehnologij. Podjetje je že v letu 2006 v sodelovanju s podjetjem Alarix začelo načrtovati prenovo svojega sporočilnega sistema. Elektronsko pošto v podjetju namreč uporabljajo vsi zaposleni – od novinarjev do vodstva. Elektronska pošta tako predstavlja ključno informacijsko storitev za uspeh podjetja.  Dnevnik je za zagotavljanje elektronske pošte uporabljal rešitev Postfix, ki je bila nameščena na operacijskem sistemu Linux. Nameščena je bila na enem samem strežniku in je zagotavljala elektronsko pošto za 350 uporabnikov v podjetju.  Podjetje je odprtokodno rešitev nadomestilo s celovitim sporočilnim sistemom Microsoft Exchange, ki nudi napredne možnosti komunikacije in elektronske pošte. |
|  |  |  |  |
| \\MASBS\Users\MatijaK\My Documents\My Pictures\logotipAlarix_wb.jpg |  |  | \\MASBS\Users\MatijaK\My Documents\CEP\CEP_Files\CEPFiles_logo_Microsoft.jpg |
|  |

Stanje

Podjetje Dnevnik d. d. ima več kot petdesetletno zgodovino in sodi danes med največja založniška podjetja v Sloveniji. Eden glavnih poslovnih ciljev je postati vodilna založniška hiša tiskanih in elektronskih izdaj. Pri tem se podjetje osredotoča na uresničevanje različnih inovativnih projektov, pri katerih pomembno vlogo igra tudi informacijska tehnologija. Podjetje s svojimi časopisi, revijami in drugimi edicijami dosega na tisoče končnih kupcev v Sloveniji ter s tem utrjuje svoj položaj na medijskem trgu.

Podjetje je že v letu 2006 v sodelovanju s podjetjem Alarix začelo načrtovati prenovo svojega sporočilnega sistema. Elektronsko pošto v podjetju namreč uporabljajo vsi zaposleni – od vodstva ter zaposlenih v prodaji in trženju do novinarjev in urednikov. Tako elektronska pošta predstavlja temeljno informacijsko storitev za poslovanje podjetja in posameznih edicij. V začetku leta 2008 pa je projekt dobil zeleno luč in podjetji sta tako začeli s prenovo sporočilnega sistema.

Dnevnik je za zagotavljanje elektronske pošte uporabljal rešitev Postfix, ki je bila nameščena na operacijskem sistemu Linux. Nameščena je bila na enem samem strežniku in je zagotavljala elektronsko pošto za 350 uporabnikov v podjetju. Ti so za dostop do sporočil uporabljali protokol POP3 in različne odjemalce, kar je omejevalo učinkovitost dostopa za mobilne uporabnike, ki niso bili prijavljeni v omrežje. Prav tako sistem ni nudil potrebnih funkcionalnosti, potrebnih za sodelovanje med skupinami uporabnikov.

S stališča sistemskih administratorjev je rešitev predstavljala dodatne težave predvsem na področju administracije uporabnikov, saj je bilo treba uporabniške račune v sporočilnem sistemu upravljati in nadzorovati ločeno, kar je pomenilo veliko dodatnega dela. Na področju varnosti podatkov sistem ni zagotavljal popolnih funkcionalnosti za varnostno kopiranje in arhiviranje, kar je predstavljalo nevarnost v primeru izpada strežnika.

»Med glavnimi razlogi za nadgradnjo so bile želje uporabnikov,« je povedal Igor Dolenc, vodja oddelka informatike v podjetju Dnevnik. »Uporabniki so iz lastnih izkušenj poznali prednosti odjemalca Outlook in si ga želeli uporabljati pri svojem vsakodnevnem delu. Prav tako je bilo med uporabniki veliko nezadovoljstva zaradi izgube elektronske pošte v primeru okvare osebnega računalnika.«

Uporabniki so želeli tudi več možnosti dostopa do elektronske pošte, vključno z dostopom preko spleta, mobilnih telefonov in drugih naprav. Podjetje je uporabnikom želelo zagotoviti tudi bolj storilno okolje, ki bi vključevalo skupno rabo stikov in koledarjev, kar bi olajšalo komunikacijo in načrtovanje sestankov.

Seveda pa so k odločitvi za vpeljavo novega sporočilnega sistema vplivali tudi sistemski administratorji iz oddelka za informacijske tehnologije. Med poglavitnimi zahtevami so bile želje po bolj zanesljivem in zmogljivem sporočilnem sistemu, zagotovitev možnosti centralnega arhiviranja elektronskih sporočil ter povečana stopnja varnosti pri dostopu do elektronske pošte, ko se uporabniki ne nahajajo znotraj poslovnega omrežja.

Med najpomembnejšimi poslovnimi cilji uprave ob načrtovanju naložbe so bili zagotavljanje mobilnega dostopa do elektronske pošte, doseganje visoke vrednosti naložbe ter znižanje stroškov s poenostavljenim vzdrževanjem sistema, ki bi ga lahko interna ekipa izvajala samostojno brez zunanje podpore.

Rešitev

Družba Dnevnik se je odločila za prehod z mešanega nabora odjemalcev na enotno odjemalsko okolje Microsoft Office Outlook 2007, za zamenjavo rešitve Postfix na operacijskem sistemu Linux pa so izbrali sporočilni sistem Microsoft Exchange Server 2007 na operacijskem sistemu Windows Server 2008. Pri prehodu so se povezali s podjetjem Alarix, ki jim je glede na težave in pomanjkljivosti sporočilnega sistema predlagalo rešitev, v naslednji fazi pa licenčno in tehnično začrtalo smernice prenove ter strojne in programske zahteve na strežnikih in odjemalcih.

»V podjetju Dnevnik so se odločili za celovito nadgradnjo, ki je vključevala tudi vzpostavitev enotne domene z uporabo storitev aktivnega imenika,« je povedal Tadej Verk, tehnični direktor v podjetju Alarix. »Celovit prehod je tako vključeval nadgradnjo imeniških storitev na strežnik Windows Server 2008 ter vpeljavo strežnika Exchange 2007 in enotnega odjemalskega okolja z uporabo Outlooka.«

Pri projektu so se v Dnevniku odločili za uporabo več različnih pristopov, s katerimi so povečali varnost in zanesljivost sporočilnega sistema. Na področju zanesljivosti so uporabili funkcionalnost Standby Continuous Replication (SCR), kjer se podatki stalno kopirajo z enega strežnika na drugega, ki deluje v stanju pripravljenosti. V primeru okvare prvega strežnika se drugi strežnik vključi in prične zagotavljati storitev, kar pomeni, da je na ta način mogoče doseči visoko razpoložljivost in zanesljivost sporočilnega sistema.

Na področju varnosti in nadzora je podjetje Dnevnik vpeljalo tudi blokiranje določenih priponk, pri čemer so se osredotočili predvsem na izvršne datoteke in druge pogoste nosilce škodljive programske kode. Na ta način so preprečili, da bi vsebine, ki najpogosteje predstavljajo nevarnost sploh dosegle uporabnike. Z uporabo certifikatov je zagotovljena varnost dostopa do strežnika in elektronske pošte, kar nudi varno uporabo tudi, ko se uporabnik ne nahaja v omrežju podjetja.

V sodelovanju s partnerskim podjetjem Alarix je Dnevnik svojo obstoječo infrastrukturo nadomestil s tremi strežniki z operacijskim sistemom Windows Server 2008 Standard in tremi strežniki Exchange Server 2007 Standard z nameščenim prvim servisnim paketom SP1. Vseh 350 obstoječih odjemalcev na namizjih so nadomestili z orodjem Outlook 2007, ki poleg odjemalca elektronske pošte nudi tudi zmogljivo okolje za upravljanje osebnih informacij, kot so stiki, naloge, koledarji in viri RSS.

»Poseben izziv projekta je bila vpeljava 350 odjemalcev na namiznih in prenosnih računalnikih v podjetju,« je povedal Dolenc. »Šlo je za izredno obsežno nalogo, vendar smo jo združili z drugimi posegi na odjemalcih, kar nam je omogočilo preprostejše delo. Pri tem smo morali zagotoviti tudi odstranitev računov POP3 z odjemalcev, ko smo vključili strežnike Exchange.«

Alarix in Dnevnik sta morala ob prehodu zagotoviti tudi nemoteno delovanje elektronske pošte. V praksi je to pomenilo, da je moral obstoječi sistem delovati tudi med namestitvijo in začetkom uporabe strežnikov Exchange. To so zagotovili tako, da so vključili preusmeritev pošte z obstoječega strežnika na sistem Exchange ter nato odstranili račune POP3 s strežnika Postfix.

Prednosti

Največjo prednost za uporabnike predstavlja enotna izkušnja, ki jo zagotavlja odjemalec Outlook 2007, ki na enem mestu združuje vse potrebne osebne informacije – elektronsko pošto, stike, koledarje in opravila. Uporabniki lahko z Outlookom učinkovito upravljajo z osebnimi informacijami, kar povečuje njihovo storilnost in zadovoljstvo pri delu. Pomemben dejavnik za zaposlene je tudi spletni vmesnik za dostop do elektronske pošte, ki deluje v spletnem brskalniku ter je vizualno in funkcionalno skoraj popolnoma enak namizni različici odjemalca.

»Uporabniki so navdušeni nad možnostjo predogleda priponk v elektronski pošti,« je povedal Dolenc. »Določene priponke aplikacij Word, Excel, PowerPoint in Adobe Acrobat si lahko ogledajo brez nalaganja dodatnih aplikacij, kar skrajša čas, potreben za pregledovanje pošte. Obenem jim je enaka funkcionalnost na voljo tudi v spletnem brskalniku, kar jim omogoča, da svoje delo opravljajo tudi, kadar uporabljajo osebne računalnike brez nameščenih potrebnih aplikacij.«

Z uvedbo strežnika Exchange 2007 so v podjetju izboljšali tudi mobilnost svojih uporabnikov. Ti lahko sedaj do elektronske pošte in drugih podatkov dostopajo preko prenosnega ali osebnega računalnika ter številnih mobilnih naprav in telefonov. S tehnologijo potisne elektronske pošte, ki je na voljo z določenimi modeli mobilnih telefonov, so lahko sedaj uporabniki stalno na tekočem z najnovejšimi sporočili, tudi ko ne sedijo za svojim osebnim računalnikom.

Uporabniki lahko z novim sistemom izkoriščajo še druge napredne funkcionalnosti, med katerimi so možnosti za ustvarjanje distribucijskih list, ki jih je mogoče povezovati tudi neposredno z organizacijsko strukturo. Prav tako pretok informacij in sodelovanje izboljšuje prisotnost skupnih koledarjev, saj lahko zaposleni pregledajo koledarje sodelavcev in tako preprosteje uskladijo svoj čas.

Med najpomembnejšimi prednostmi za administratorje je integracija z aktivnim imenikom Active Directory, ki uporabnikom omogoča, da se z uporabniškim imenom in geslom za prijavo v omrežje prijavijo tudi na strežnik elektronske pošte. Administratorjem tako ni več treba vzdrževati dveh ločenih naborov uporabniških imen in povezanih pravic.

Na področju varnosti je pomembna pridobitev tudi centralno upravljanje in arhiviranje elektronske pošte, ki se sedaj nahaja na strežnikih in ne več na posameznih uporabniških računalnikih. Z novim sistemom je na voljo tudi način delovanja brez povezave, ki omogoča delo z elektronsko pošto tudi v primeru izpada poštnega strežnika ali nedelujoče povezave z internetom. Povečano zanesljivost sistema in večjo storilnost uporabnikov zagotavlja tudi postavitev strežnika v načinu replikacije, ki zagotavlja neprekinjeno delovanje v primeru izpada glavnega strežnika.

V Dnevniku so z vzpostavitvijo enotnega in integriranega sporočilnega sistema postavili tudi zmogljive temelje za povezovanje s sistemom za upravljanje odnosov s strankami in strežnikom SharePoint, ki omogoča skupinsko delo in sodelovanje med zaposlenimi.

Microsoftovi strežniški izdelki

|  |  |
| --- | --- |
|  | |
| Izdelki in storitve   * Izdelki * Microsoft Office Outlook 2007 * Microsoft Exchange Server 2007 * Microsoft Windows Server 2008 |  |

|  |  |  |  |
| --- | --- | --- | --- |
| |  |  | | --- | --- | | © 2005 Microsoft Corporation. Vse pravice pridržane. Ta primer strankine rešitve je informativne narave. Microsoft, Primer: Active Directory, Windows, logotip Windows, Windows Server, in Windows Server System so registrirane blagovne znamke ali blagovne znamke v lasti družbe Microsoft Corporation v ZDA in/ali drugih državah. Imena resničnih podjetij ali izdelkov, omenjenih v tem dokumentu, utegnejo biti blagovne znamke, ki pripadajo svojim lastnikom.  Dokument objavljen decembra, 2008. |  | |  |

Več informacij

Za več informacij o Microsoftovih izdelkih, rešitvah in storitvah pokličite Microsoftov Center za uporabnike na tel. številko 01 585 34 49 ali obiščite spletno stran [www.microsoft.com/slovenija](http://www.microsoft.com/slovenija).

Za več informacij o podjetju Dnevnik ter njihovih izdelkih in storitvah obiščite spletno stran <http://www.dnevnik.si>.

Za več informacij o podjetju Alarix ter njihovih izdelkih in storitvah obiščite spletno stran [www.alarix.si](http://www.alarix.si).

Za več informacij o Microsoftovih strežniških izdelkih obiščite naslov

[www.microsoft.com/servers/default.mspx](http://www.microsoft.com/servers/default.mspx).

Za več informacij o sporočilnem sistemu Microsoft Exchange Server obiščite

[www.microsoft.com/exchange](http://www.microsoft.com/exchange).